Utóbbi idők legjobb hasznaltauto.hu hirdetése | velemenyarena.hu mert a te véleményed is számít
#hasznaltauto, #opel, #astra
Utóbbi idők legjobb hasznaltauto.hu hirdetése
Híres lett ez az Astra. Még a Csonticaros hirdetéseket is veri!
Hasznaltauto.hu oldalon botlottunk ebbe a vicces de őszinte hirdetésbe. Nekünk egyenesen KELL ez az Astra:)
2006 opel astra classic ii, 1.6 twinport, 16v
- első, hölgy tulajdonos. ráadásul orvos. ráadásul az anyám, aki egy karácsonyi ebéd alatt háromszor cserél abroszt, és kábé kétnaponta porszívózik, a kocsi állapota is ennek megfelelő.
- magyarországon vásárolt, végig vezetett szervízkönyves, leinformálható, az összes javítás számlájával. átnézetheted akárkivel.
- divatos, jellegtelen metálezüst, szépen beolvad a tesco parkolóban, nem feltűnő, hogy nincs jobbra pénzed.
- van benne sony cd-lejátszó, adok hozzá vagy 100 kiadatlan lemezt, amit valami zenekar a jazzben felejtett. mondjuk mindegyiken ugyanaz van, de mp3-at is visz.
- klímás, és működik is benne a hideg.
- makulátlan beltér. komolyan. ha ismered anyámat, nem kell magyaráznom.
- 1.6 benzin. mondjuk lehet, hogy ez kontra, amennyiben szeretsz kerepelni hatvannégy vármegyés tüntiken.
- jól fogyaszt, viszont jól megy. ugyan csak szaros 103 lóerő, cserébe nem túl nagy, szóval elég jól ugrik.
- 170000 kilométer van benne. tényleg. nem, én sem hinném el.
- ültem benne párszor. dedikálom is, ha kell.
- ránézel, és elalszol.
- ezüst.
- csomagtere egy vicc szerintem, de én a mercedeshez vagyok szokva. fűnyíró csak szétszedve fér be, ami elég kínos.
- egyszer apámnak hirtelen kellett fékeznie, és hátulról belement egy oszlop, ez picit látszik a lökhárítón.
- még újkorában megnyomta egy múzeumos land rover az oldalát hátul egy picit, ez azonnal javítva lett, nem látszik. a kínos az, hogy a landy pótkereke horpasztotta meg. a pótkeréknek nem lett baja.
- a szélvédő ki lett cserélve, mert kijött az új kollekció, anyám meg követi a divatot. meg repedt is volt.
- váltószoknya kopottas, de ez nem gáz, a harmincöt éves mercedesünknél is az. ja, nem.
- tíz éves, tehát túl fiatal, ráadásul ebből soha nem lesz veterán, mert jellegtelen, mint egy koncz zsuzsa album. mondjuk apám szereti koncz zsuzsát, szóval lehet, hogy neki az autó is tetszik. francba, lehet, hogy ő nem is akarja eladni. na, ezt még megkérdezem.
- elvileg minden oké az autón, és kínosan rendszeresen szervizelt, de mivel ezeket három évre tervezték, lehet, hogy nemsokára kiesik a motor, vagy mittudomén. ha kiesik a motor, elmegyek érted a mercivel.
- ellopták a dísztárcsákat. mondjuk ezt a pro-ba kellett volna tennem, mert gecirondák voltak.
a hasznaltauto.hu alapos böngészése után arra jutottunk, hogy egymilliót kérünk érte, mert a többit odaadja a soros. beszámolok 1985 előtti amerikai autót, 1945 előtti kerékpárt, csöves gitárkombót vagy rickenbacker basszusgitárt. üzenet, telefon játszik, sms nem. ha nem akarsz velem beszélni, ami tökéletesen érthető, hívhatod apámat is, ráér, mert rokkantnyugdíjas, ráadásul ugyanúgy hívják, mint engem, csak zoltán nélkül, mert nem akartak sokat gondolkodni a névadáson. az ő száma: 70 772 6524. légyszi ne engedjétek, hogy lealkudja helyettetek. osztani ér.
(rakok majd rendes fotókat is, de ezek legalább őszinték. külön kiemelném a wc papírt a csomagtartóban, a leopárdmintás pléden. a pléd feláras.)
UPDATE: hirtelen megszaporodtak a friend requestek, gondolom mert híresen kedves és jó arc vagyok, de amennyiben csak az autó miatt kerestek, inkább maradjunk a telefonnál, meg az üzenetnél. ha féltek, hogy ismeretlenül nem kapom meg, akkor dobjatok emailt: peter [pont] zoltan [pont] toth [kukac] gmail [pont] com. písz.
forrás: Péter Zoltán Tóth Facebook oldala
https://www.facebook.com/tpz125p/posts/10209541818440487
Vicces képek, szobrokkal pózoló turistákkal
Családi fotók, amiket jobb lett volna ha kitörölnek